***Pressupostos participatius al Prat de Llobregat***

# Arrenca el procés de votació dels pressupostos participatius al Prat de Llobregat

### Des d'avui i fins el dia 31 de desembre, qualsevol persona empadronada al Prat major de 15 anys podrà triar 5 propostes d’entre un total de 35.

### Les opcions que se sotmeten a votació provenen de propostes fetes prèviament per la ciutadania i diverses entitats de la ciutat.

Al Prat de Llobregat, arrenca avui, divendres 1 de desembre, el procés votació dels pressupostos participatius de la ciutat. Fins el dia 31 de desembre, qualsevol persona empadronada al Prat major de 15 anys podrà triar 5 propostes d’entre un total de 35.

De juliol a setembre, la ciutadania i diverses entitats del Prat van plantejar més de 500 propostes per millorar la ciutat en el marc dels [**pressupostos participatius**](http://www.elprat.cat/persones/participacio-ciutadana/pressupostos-participatius). Després de ser analitzada la seva viabilitat tècnica i l'adequació als criteris establerts, s'han seleccionat finalment 35 propostes, que han passat a la fase de votació.

Les propostes que obtinguin més vots, i fins a esgotar el pressupost d'1 milió d'euros anual previst, seran executades per l'Ajuntament durant el 2018 i el 2019.

### Com i on votar?

Hi ha tres maneres de participar en les votacions:

1) A través de la [plataforma web](https://millorambtu.elprat.cat/): <https://millorambtu.elprat.cat/>

2) En els punts d'informació assistida (Cases d'en Puig, OIAC -Casa de la Vila i OMIC - c. Major, 23-)

3) En els següents punts d'informació mòbil:

1. Dissabte 2, de 17 a 21 h, pl. Catalunya ( "zonilla")
2. Dimarts 5, de 17 a 20 h, c. Carretera de la Marina (davant l'Institut Estany de la Ricarda)
3. Dijous 7, de 9 a 12 h, mercat de Sant Cosme
4. Dissabte 9, de 10 a 13.30 h, pl. Pau Casals
5. Dilluns 11, de 16 a 20 h, pl. Blanes
6. Divendres 15, de 18 a 21 h; dissabte 16, de 10 a 14.30 hi de 16 a 21 h; i diumenge 17, de 10 a 14.30 h i de 16 a 21 h, Mostra d'Entitats
7. Dijous 28, de 17 a 20 h, c. Ferran Puig

**El Prat de Llobregat, 1 de desembre de 2017**